החל מפסטיגל 2015 ("היי סקול פסטיגל"), השתנה מבנה הפסטיגל (בין היתר עקב הביקורת הרבה שספג הפסטיגל הקודם בעקבות "שיר הסלפי") - תחרות השירים בוטלה ומהות החלקים השתנתה. כעת, המערכה הראשונה בנויה כמחזמר, בו כל משתתף לא מופיע בשיר בודד, אלא נוטל חלק במספר שירים, המבוצעים על ידי כמה זמרים. המערכה השנייה היא המשך ישיר של המערכה הראשונה (לדוגמה, ב-2015 – תחרות "הפסטיכון" שהוצגה במערכה הראשונה). בנוסף, נעשה ניסיון לכלול במופע מסרים חינוכיים (דוגמת השירים "שיר השיימינג", "שיר השקופים", "דבר דבר" ו"תעשו לייק לעולם").
לכל פסטיגל יש נושא מסגרת. כל אמן מקבל דמות הקשורה בנושא ורוב השירים קשורים באותו הנושא. בנוסף, לכל פסטיגל יש שיר נושא שמבצעים אותו כל האמנים באותה שנה. בשנותיו הראשונות היה "יד ביד" שיר הסיום הקבוע של הפסטיגל והוא בוצע על ידי כל האמנים.
ובשנים 1993–1994 השיר "אני מאמין" שימש כשיר הסיום.
בשנים 2001–1997, לכל פסטיגל היה שיר נושא מקורי:
בשנים 2002–2015, לכל פסטיגל היה שיר נושא שהוא עיבוד עברי לשיר לועזי או חידוש עברי לשיר ישן:
משנת 2016 שיר הנושא הוא שיר מקורי שנכתב במיוחד:
בשנים 1997–1999 התקיימו המנונים לפסטיגל אשר נכתבו על ידי ילדים:
מילים: יערה שבו, ביצוע: משתתפי הפסטיגל
מילים: גל לוסקי, ביצוע: מיכל ינאי, יעל בר זוהר וילדי הפסטיגל
מילים: תום מורן, ביצוע: דפנה דקל וילדי הפסטיגל.
משנת 1984 מצולם הפסטיגל ומשודר בטלוויזיה. עד 1992 הערוץ הראשון שידר את הפסטיגל, והחל משנת 1993 עד שנת 2008 ערוץ 2 שידר אותו. בנוסף, המופעים יוצאים על קלטות וידאו ומשנת 2002 גם על DVD. שירי המופע יוצאים על גבי תקליטורים ובעבר גם על גבי קלטות. בעבר יצאו גם משחקי קופסה וקלפים של הפסטיגל, בשנים 2007–2014 ובשנת 2019 נמכרו תחפושות לפורים של גיבורי הפסטיגל על ידי "תחפושות שושי זוהר", כשבהמשך התחדשה מסורת מכירת התחפושות בשנת 2022, ובשנים 2016-2013 נמכרו בקבוקי מים מינרלים במיתוג הפסטיגל על ידי "מי עדן". החל משנת 2016 נותנת חסות לאתר הפסטיגל חברת האופנה "קסטרו" במקום מי עדן, וכך "קסטרו" מוכרת את "קולקצית בגדי הפסטיגל".
עד 2016, בכל שנות הפסטיגל, חברת "ישראכרט" שיתפה פעולה והעניקה חסות מסחרית למופע, מה שהביא להוזלה בעלות הכרטיסים ללקוחות החברה. ב-2016, נותנת החסות הוחלפה ב"שופרסל" וכתוצאה מכך, הנחה ניתנת למחזיקי כרטיס מועדון הלקוחות של רשת המרכולים.
החל משנת 2015 פורמט הפסטיגל השתנה ואין עוד תחרות בין השירים. ב-2016, לראשונה משנת 2002, הולחן ונכתב שיר נושא מקורי עבור "היי סקול פסטיגל 2" הנקרא "שרים ביחד".
ביוני 2017, נודע כי בשל סירובו של עומר אדם לעבוד בימי שבת, הוחלט שבאותה שנה, באופן חריג, לא תשובצנה הופעות במהלך סופי שבוע. זאת, בניגוד לפשרה שנעשתה כאשר אמנים אחרים באו בדרישה לשמירת השבת שנים קודם לכן.
בפסטיגל 2017, התקיים בחלק האומנותי מחווה לאמיר פרישר גוטמן. בחלק זה כל משתתפי הפסטיגל של אותה שנה שרו לזכרו שירים שביצע בפסטיגלים.
ב-2019 התקיימה בערוץ יוטיוב של הפסטיגל תוכנית בשם "פסטיV" בהנחיית קווין רובין ואנה זק, בכל פרק מתארח אחד ממשתתפי הפסטיגל.
ב-2020, עקב מגפת הקורונה, המופע לא התקיים כמתוכנן ואת מקומו תפס סרט אינטראקטיבי מיוחד באורך מלא בו לצופים השפעה על העלילה. לסרט צולמו עלילות ודמויות שונות וכל צופה ניתב את העלילה על פי בחירתו האישית. הסרט כלל מחוות לפסטיגלים מהעבר, שכן בשנה זו הפסטיגל חגג 40 שנה לפעילותו. כחלק מהמחוות השתתפו בסרט כוכבי העבר של המופע לצד הכוכבים העכשוויים, וכן דמויות עבר השתתפו בעלילה, דוגמת לירז צ'רכי שחזרה לדמות "מלכת הקרח" (פסטיגל גיבורי הממלכה האבודה), עוז זהבי שחזר לדמות ה"מגה בייט" (i פסטיגל), טלי אורן שחזרה לדמות הרעה (PLAY פסטיגל), איציק כהן לדמותו של "סיימון סטאר" (היי סקול פסטיגל 2 הגמר הגדול), מיקי קם לדמות "אפרכסת שטרודל" (סטורי של פסטיגל), רן דנקר לדמות "איש הברק" (פסטיגל גיבורי על), אנה ארונוב לדמותה של "קטיה סטרופה" (SPY פסטיגל) וניקי גולדשטיין לדמות "ניק סטאר".
הסרט פורסם לצפייה בין 17 בדצמבר ל-24 בדצמבר של אותה השנה. עקב עומסים רבים ביום הצפייה הראשון, אתר הפסטיגל קרס למשך יותר משעה, לפיכך החליטה הנהלת הפסטיגל להאריך את זמן הצפייה עד ל-31 בדצמבר. בהמשך הוחלט לדחות את תאריך סגירת המופע פעם נוספת, ל-10 בינואר 2021.
ב-2021 הפסטיגל חזר לבמות תוך כדי הקפדה ואכיפת כללי התו הירוק, לאחר שבשנה שעברה הופיע כסרט אינטראקטיבי מקוון.
ילדי הפסטיגל.
"ילדי הפסטיגל" היה נוהג שהתקיים עד 2009. הילדים, בגילאי 5–14, שנטלו חלק במופע, התקבלו לאחר מבחני בד בהם נבדקו כישורי השירה והריקוד שלהם. תפקידם של "ילדי הפסטיגל" היה לשיר את "מחרוזת שירי הפסטיגל", כדי להזכיר לצופים את השירים ששרו המשתתפים. השמעת מחרוזת השירים נעשתה בכל פסטיגל עד לשנת 1998, מלבד תחרויות הפסטיגל בשנים 1994 ו-1997.
החל מ-1999 לילדים ניתן שיר משלהם ששובץ כחלק מתחרות השירים בחלקו הראשון של המופע, ובנוסף הם השתתפו בחלקו השני של המופע.
בשנת 2007, קיימה הסתדרות הנוער העובד והלומד הפגנות מול הפסטיגל, לאחר שהתברר לה כי ילדי הפסטיגל מועסקים במשך שעות ובכלל זאת גם בשבתות ובלא ימי מנוחה, ובשכר נמוך משכר המינימום – בניגוד לחוקי ההעסקה. הנוער העובד והלומד פנה בנושא גם לפיקוח על העבודה במשרד התמ"ת. בעקבות כך החל מפסטיגל 2009 לא נוטלים עוד חלק במופע ילדים בתור "ילדי הפסטיגל". אך בפסטיגל 2020, שצולם ולא היה מלווה בהופעות, החזירו הופעה של ילדים כחלק מהפסטיגל.
ביקורות על המופע.
ביקורת הוטחה בפסטיגל על שהפך בהדרגה מתחרות זמר בהשתתפות זמרים, למופע בידור בו מככבים שחקנים וכוכבי טלוויזיה, הנהנים מאהדת הילדים, בלי קשר ממשי ליכולת השירה שלהם או לאיכותם כזמרים. הדוגמה הראשונה הייתה זכייתה של מיכל ינאי בפסטיגל 1993, מנחת ערוץ הילדים באותה תקופה, אף שאיננה זמרת. ביקורת אחרת, כהמשך לזו, היא על דחיקתם של השירים ממרכז הבמה לטובת האמנים וסיפור הנושא של הפסטיגל, כאשר הפירוטכניקה והכוכבים שהוא מציע, גוברים לטענת המבקרים על שירי התחרות. ביקורות היו גם על סיפורי הנושא של הפסטיגל. כך למשל ב-6 בדצמבר 2021, שודרה כתבה בחדשות 12 בה הורים התלוננו על עלילת המופע והמסר הבעייתי העולה ממנו, כאשר דמותה של אליאנה תדהר ויתרה על חלומה הגדול כדי שתוכל להתחתן עם אהובה.
בשנת 2014 הוטחה ביקורת על "שיר הסלפי" של הפסטיגל אשר עורר זעם מצד הורים רבים. בנוסף, מספר אמנים הצטרפו למחאה זו.
בשנת 2015 זכה השיר "מילים פוגעות" לשלל ביקורות חיוביות מההורים והמבקרים על כך שהוא מעודד את הפסקת תופעת השיימינג והאלימות ברשתות החברתיות. בשיר זה השתתפו כל כוכבי הפסטיגל של אותה השנה.
בשנת 2021 מדריך בפנימייה, שליווה 90 מחניכיו לפסטיגל, התלונן על שורה פוגענית לטענתו ששולבה במופע. בתגובה, הפקת המופע שינתה את הטקסט והורידה את השורה הבעייתית.
שיאים.
מצעדי שירי כל הזמנים.
בשנת 2010 התקיים בערוץ הילדים מופע חגיגי לרגל 30 שנים לפסטיגל, בו התבקש הקהל לבחור את השיר הטוב ביותר בכל הזמנים. אלה היו שלוש הבחירות הראשונות:
בשנת 2020, נערך מצעד דומה על ידי גלגלצ ומאקו. בתחרות זו השתתפו לא רק שירים מהפסטיגל, אלא גם שירים מפסטיבלי ילדים אחרים. להלן חמשת המקומות הראשונים (כולם שירי פסטיגל):
נגה
אפלטון
אַפְּלָטוֹן (ביוונית: Πλάτων, פּלאטון; 347–427 לפנה"ס) היה ע"פ המסופר פילוסוף יווני, אשר כתביו שימשו אבני יסוד לפילוסופיה המערבית אחריו. הוא היה אחד מהראשונים שפרסם את הסיפור של אטלנטיס. היה תלמידו של סוקרטס, מורו של אריסטו, מחברם של כתבים רבים ומייסד האקדמיה באתונה.
בחייו הקדיש אפלטון את מיטב זמנו להרצאה באקדמיה, אך הוא גם כתב על נושאים פילוסופיים רבים. כיום נותרו לנו כתביו הפילוסופיים-דרמטיים, אשר נשמרו בכתב-ידו ושוחזרו ונערכו במהדורות ותרגומים רבים. רובם המוחלט של כתביו מורכבים מדיאלוגים, אולם מיוחסים לו גם מספר מכתמים ומכתבים. כל הדיאלוגים של אפלטון שרדו, אולם מהדורות מודרניות של יצירותיו מכילות בדרך כלל דיאלוגים אשר האותנטיות שלהם מוטלת בספק על ידי רוב החוקרים (כגון אלקיביאדס או קליטופון), או אף נדחית על ידיהם באופן חד-משמעי (כגון דמודוקוס או אלקיביאדס השני).
דמותו של סוקרטס מופיעה לעיתים קרובות כמשתתף הראשי בדיאלוגים של אפלטון, אך לא תמיד קל להכריע מתי ועד כמה דבריו משקפים את דעותיו של סוקרטס ההיסטורי ומתי הוא משמש לשם הצגת רעיונותיו של אפלטון עצמו. בעיה זו נקראת הבעיה הסוקרטית.
חייו.
אפלטון נולד באתונה, למשפחת אצולה אמידה; אביו נקרא אריסטון, ואמו פריקטיונה. לאפלטון היו שני אחים, גלאוקון ואדיימנטוס, אחות בשם פוטונה, ואח למחצה בשם אנטיפון. משפחתו של אפלטון הייתה ידועה בייחוסה המפואר – אביו היה מצאצאיו של קורדוס מלך אתונה, ואמו הייתה קרובת משפחה של המחוקק האתונאי הידוע סולון. שמו האמיתי של אפלטון, על-פי המסורת המקובלת, היה אריסטוקלס, ובשנות לימודיו בגימנסיון קיבל את כינויו "פלטון" (שמשמעותו "רחב") - אולי בשל מבנה גופו או סגנון ההיאבקות שלו. לשפה העברית הגיע הכינוי בצורתו הערבית, ולכן הוא נקרא "אפלטון" (נוספה א' פרוסתטית).